ტერტ-ბუტილ ჰიდროპეროქსიდი

ტერტ-ბუტილ ჰიდროპეროქსიდი (tBuOOH) — ორგანული პეროქსიდი, რომელიც ფართოდ გამოიყენება სხვადასხვა დაჟანგვის პროცესებში, მაგალითად შარპლესის ეპოქსიდაციის დროსtert-butyl hydroperoxide at Organic Chemistry Portal. ჩვეულებრივ ინახავენ  69–70%-იან წყალხსნარში.

სინთეზი
სინთეზის სხვადასხვა ხერხებიდან გამოსარჩევია:
წყალბადის პეროქსიდის რეაქცია იზობუტილენთან ან ტერტ-ბუტილის სპირტთან გოგირდმჟავის თანობისას;
იზობუტანის ავტო-ოქსიდაცია ჟანგბადით.

უსაფრთხოება
ტერტ-ბუტილ ჰიდროპეროქსიდი არის ძლიერ არასტაბილური, ცეცხლსაშიში და მომწამლავი ნივთიერება. მისი კოროზიული თვისებებიდან გამომდინარე იწვევს კანის, ლორწოვანი გარსისა და სასუნთქი გზების დაზიანებასSigma Aldrich MSDS.

ტერტ-ბუტილ ჰიდროპეროქსიდი შედის აშშ-ში ტრანსპორტირებისთვის აკრძალულ ნივთიერებათა სიაში. NFPA 704-ის ჯანმრთელობის, ცეცხლსაშიშობისა და არასტაბილურობის ცხრილში მას უკავია ყველგან უმაღლესი, მე-4 ადგილი"TERT-BUTYL HYDROPEROXIDE" at CAMEO Chemicals NOAA. თუმცა სხვა წყაროები ამტკიცებენ, რომ ცხრილში ეს ნიშნულები უფრო დაბალია და არის 3-2-2 ან 1-4-4.tert-BUTYL HYDROPEROXIDE at Chemicalland21tert-Butyl hydroperoxide at http://environmentalchemistry.com

 სქოლიო 

კატეგორია:ორგანული ნივთიერებები
კატეგორია:ფეთქებადი ნივთიერებები
კატეგორია:ტერტ-ბუტილის ნაერთები